
 18.10.2016
 BG
 Официален вестник на Европейския съюз
 L 280/3
 РЕГЛАМЕНТ ЗА ИЗПЪЛНЕНИЕ (ЕС) 2016/1831 НА КОМИСИЯТА
 от 14 октомври 2016 година
 за изменение на Регламент (ЕО) No 329/2007 на Съвета относно ограничителни мерки срещу Корейската народнодемократична република
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 329/2007 на Съвета от 27 март 2007 г. относно ограничителни мерки срещу Корейската народнодемократична република (1), и по-специално член 13, параграф 1, буквa ж) от него,
 като има предвид, че:
 (1)
 С Регламент (ЕО) No 329/2007 се привеждат в действие мерките, предвидени в Решение (ОВППС) 2016/849 на Съвета (2).
 (2)
 На 2 март 2016 г. Съветът за сигурност на Организацията на обединените нации прие Резолюция 2270 (2016), в която се предвиждат нови мерки срещу Северна Корея. В съответствие с тази резолюция на 4 април 2016 г. Комитетът по санкциите, създаден съгласно Резолюция 1718 (2006) на Съвета за сигурност на ООН, публикува списък на допълнителни стоки, за които се прилагат забраните за трансфер, набавяне и предоставяне на техническа помощ („списъкът с чувствителни стоки“).
 (3)
 След приемането на Резолюция 2270 (2016) на 4 август 2016 г. Съветът прие Решение (ОВППС) 2016/1341 (3). Регламент (ЕО) No 329/2007 бе изменен съответно с Регламент (ЕС) 2016/1333 на Съвета (4), като бе добавено приложение Iж.
 (4)
 В настоящото предложение са посочени чувствителните стоки, които следва да бъдат включени в приложение Iж към Регламент (ЕО) No 329/2007, като те са обозначени с референтните номера, взети от Комбинираната номенклатура, както е определена в приложение I към Регламент (ЕИО) No 2658/87 на Съвета (5). Поради това приложение Iж към Регламент (ЕО) No 329/2007 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение Iж към Регламент (ЕО) No 329/2007 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 октомври 2016 година.
 За Комисията,
 от името на председателя,
 Изпълняващ длъжността началник на Службата за инструментите в областта на външната политика
 (1) ОВ L 88, 29.3.2007 г., стр. 1.
 (2) Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на Решение 2013/183/ОВППС (ОВ L 141, 28.5.2016 г., стр. 79).
 (3) Решение (ОВППС) 2016/1341 на Съвета от 4 август 2016 г. за изменение на Решение (ОВППС) 2016/849 относно ограничителни мерки срещу Корейската народнодемократична република (ОВ L 212, 5.8.2016 г., стр. 116).
 (4) Регламент (ЕС) 2016/1333 на Съвета от 4 август 2016 г. за изменение на Регламент (ЕО) No 329/2007 относно ограничителни мерки срещу Корейската народнодемократична република (ОВ L 212, 5.8.2016 г., стр. 1).
 (5) Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
 ПРИЛОЖЕНИЕ
 Приложение Iж към Регламент (EО) No 329/2007 се заменя със следното:
 „ПРИЛОЖЕНИЕ Iж
